CELEX: 31987R0678
Language: bg
Date: 1987-01-26 00:00:00
Title: Регламент (ЕИО) № 678/87 на Съвета от 26 януари 1987 година за прилагането на системата за сертификати за произход съгласно Международното споразумение за кафето от 1983 година, когато се суспендират квотите

02/ 03
            
            
               BG
            
            
               Официален вестник на Европейския съюз
            
            
               175
            
         31987R0678
   
               L 069/1
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕИО) № 678/87 НА СЪВЕТА
   
   от 26 януари 1987 година
   за прилагане на системата за сертификати за произход съгласно Международното споразумение за кафето от 1983 година, когато се суспендират квотите
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност, и по-специално член 113 от него,
   като взе предвид, Регламент (ЕИО) № 288/82 на Съвета от 5 февруари 1982 г. относно общите правила за вноса (1), последно изменен с Регламент (ЕИО) № 899/83 (2), и по-специално член 16, параграф 1, буква б) от него,
   като взе предвид предложението на Комисията,
   като има предвид, че в съответствие с Решение 83/539/ЕИО (3) Общността условно прилага Международното споразумение за кафето от 1983 г. от неговото условно влизане в сила от 1 октомври 1983 г.;
   като има предвид, че Регламент (ЕИО) № 3761/83 (4) въведе системата за сертификати за произход в рамките на Международното споразумение за кафето от 1983 г., когато квотите са в сила;
   като има предвид, че Изпълнителният комитет на Международната организация за кафето създаде правилата за прилагане на система за сертификати за произход съгласно Споразумението, когато квотите са суспендирани;
   като има предвид, че правилата, предвидени в Регламент (ЕИО) № 2686/76 (5) относно системата за сертификати за произход, предвидена съгласно Международното споразумение за кафето от 1976 г., бяха заменени с горепосочените правила; като има предвид, че следователно Регламент (ЕИО) № 2686/76 трябва да бъде отменен;
   като има предвид, че е необходимо да бъдат приети мерки за прилагане на системата за сертификати в Общността и да се предвиди прилагането ѝ без дискриминация между вносителите в Общността;
   като има предвид, че за да се осигури ефикасното администриране на системата и да се изясни позицията по отношение на периодите, през които настоящият регламент действително се прилага, и за да се съобрази с настоящото правило 11 от приложението към настоящия регламент и с настоящото правило 17 от приложението към Регламент (ЕИО) № 3761/83, следва да бъде установена разпоредба от Комисията в съответствие с решенията, взети от компетентните органи на Международната организация за кафето и по времето, когато квотите се суспендират или се въвеждат отново, за да се определи датата, на която въпросните мерки стават приложими или спират да се прилагат,
   ПРИЕ НАСТОЯЩИЯ РЕГЛАМЕНТ:
   Член 1
   За целите на прилагането на Международното споразумение за кафето от 1983 г. правилата за прилагането на системата за сертификатите за произход, когато са суспендирани квотите, приета от Изпълнителния комитет на Международната организация за кафето и посочена в приложението към настоящия регламент, се прилагат.
   Член 2
   Вносът в Общността на кафе и неговите екстракти, есенции или концентрати на кафе, попадащи под подпозиции 09.01 А и 21.02 А в Общата митническа тарифа, с произход от или пристигащи от страни членки, или страни, които не са членки на споразумението, не е подчинен на представянето на сертификатите, предвидени в посоченото споразумение.
   Член 3
   Износът от Общността на кафе и екстракти, есенции или концентрати на кафе, попадащи под подпозиции 09.01 А и 21.02 А в Общата митническа тарифа, не е подчинен на представянето на сертификатите, предвидени в споразумението.
   Член 4
   Комисията определя датата, от която мерките, предвидени в настоящия регламент, се прилагат или спират да се прилагат.
   Член 5
   Регламент (ЕИО) № 2686/76 се отменя.
   Член 6
   Настоящият регламент влиза в сила на третия ден след публикуването му в Официален вестник на Европейските общности.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 26 януари 1987 година.
      
         
            За Съвета
         
         
            Председател
         
         L. TINDEMANS
         
      
   
   
      (1)  ОВ L 35, 9.2.1982 г., стр. 1.
   
      (2)  ОВ L 103, 21.4.1983 г., стр. 1.
   
      (3)  ОВ L 308, 9.11.1983 г., стр. 1.
   
      (4)  ОВ L 379, 31.12.1983 г., стр. 1.
   
      (5)  ОВ L 309, 10.11.1976 г., стр. 1.
   СЪДЪРЖАНИЕ
   
               Правило 1
            
            Дефиниции
         
               Правило 2
            
            Видове сертификати и спецификации за печат
         
               Правило 3
            
            Период на валидност на сертификатите за произход
         
               Правило 4
            
            Маркировка на чувалите и другите контейнери с кафе
         
               Правило 5
            
            Износ на кафе в страни членки
         
               Правило 6
            
            Отговорност на износителите при износ в страни членки
         
               Правило 7
            
            Износ на кафе в страни, които не са членки
         
               Правило 8
            
            Кафе, внасяно от страни членки или подложено на митнически контрол
         
               Правило 9
            
            Връщане на неизползвани щемпели за износ
         
               Правило 10
            
            Връщане на неизползвани щемпели за транзит (T и NT)
         
               Правило 11
            
            Прилагане и суспендиране
         
               Правило 12
            
            Преходни споразумения
         
               Правило 13
            
            Прилагане
         
               Правило 14
            
            Изменения
         
               Правило 15
            
            Спазване на правилата
         
               Приложение 1
            
            Сертификат за произход форма О
         
               Приложение 1 А
            
            Размери на сертификат за произход форма О
         
               Приложение 1 Б
            
            Общо ръководство за попълване на сертификат за произход форма О
         
               Приложение 2
            
            Сертификат за произход форма Х
         
               Приложение 2 А
            
            Размери на сертификат за произход форма Х
         
               Приложение 2 Б
            
            Общо ръководство за попълване на сертификат за произход форма Х
         
               Приложение 3
            
            Списък на членовете и техните кодови номера
         ПРИЛОЖЕНИЕ
   ПРАВИЛА ЗА ПРИЛАГАНЕ НА СИСТЕМАТА ЗА СЕРТИФИКАТИ ЗА ПРОИЗХОД, КОГАТО КВОТИТЕ СА СУСПЕНДИРАНИ
   Правило 1
   ДЕФИНИЦИИ
   За целите на настоящото правило:
   
      Валиден сертификат за произход форма О за износ в страни-членки означава сертификат за произход форма О, описан в приложение 1, издаден в съответствие с тези правила от сертифицираща агенция на страната-членка производител, от която описаното в него кафе е изнесено и който доказва, че:
   
               а)
            
            
               местоназначението, показано в сертификата, е страна-членка;
            
         
               б)
            
            
               сертификатът е маркиран „ОРИГИНАЛ“ и носи щемпела на митническото бюро на страна-членка производител, от която описаното кафе в сертификата е изнесено;
            
         
               в)
            
            
               сертификатът е валиден, когато се отнася само за кафето, описано в него по време на неговото издаване; и
            
         
               г)
            
            
               сертификатът не е преди това попълнен в част Б, нито обявен за невалиден от организацията.
            
         
      Валиден сертификат за произход форма Х за износ на страни, които не са членки означава сертификат, описан в приложение 2, издаден в съответствие с тези правила от сертифицирана агенция на производителката страна-членка, от която описаното кафе в него е изнесено, доказващ, че:
   
               а)
            
            
               сертификатът е маркиран „ОРИГИНАЛ“ и носи щемпела на митническото бюро на производителката страна-членка, от която описаното кафе в сертификата е изнесено;
            
         
               б)
            
            
               сертификатът е валиден, когато се отнася само за кафето, описано в него по време на неговото издаване.
            
         
      Износ на кафе означава всяко кафе, което напусне митническата територия на страната, в която кафето е отгледано.
   
      Внос на кафе означава всяко кафе, което влиза в митническата територия на всяка страна или митническия съюз и се освобождава от митниците и, ако е необходимо, от други компетентни органи, така че кафето е изцяло освободено за преработка и/или домашна консумация.
   
      Кафе под митнически контрол означава кафе, което не може да бъде местено извън зоната на юрисдикция на митническото обслужване без разрешение.
   
      Митническо обслужване означава митническите органи на страна-членка или органите, натоварени от страната-членка за тази цел и приети от изпълнителния директор.
   
      Щемпел на митническото обслужване означава митнически печат, украсен с релеф, който е придружен с подпис или негов еквивалент на служителя, отговорен за неговото ползване заедно с датата на полагането му.
   
      Сертифицираща агенция означава агенция, одобрена съгласно разпоредбите на член 43, параграфи 1, 2 и 5 от Международното споразумение за кафето от 1983 г. да администрира и изпълнява функциите, определени в параграфи 1 и 2 от посоуения член.
   Правило 2
   ВИДОВЕ СЕРТИФИКАТИ И СПЕЦИФИКАЦИИ ЗА ПЕЧАТАНЕ
   Сертификати за произход
   
               1.
            
            
               Сертификати за произход за износ в страни-членки се печатат във форма О, описана в приложение 1, и се попълват и издават в съответствие с тези правила. Общо ръководство за попълването на такива сертификати се съдържа в приложение 1 Б.
            
         
               2.
            
            
               Сертификати за произход за износ в страни, които не са членки, се печатат във форма Х, описана в приложение 2, и се попълват и издават в съответствие с тези правила. Общо ръководство за попълването на такива сертификати се съдържа в приложение 2 Б.
            
         
               3.
            
            
               Независимо от разпоредбите на параграфи 1 и 2 от настоящото правило, клетка 10 от сертификата за произход форма О и клетка 11 от сертификата за произход форма Х могат да се изменят, за да позволят максимум пет идентификационни марки на Международната организация за кафето да се вместят в тях:
            
         ПРИМЕР:
   Сертификат за произход форма О
   
      
   Спецификации за печатане на сертификати
   
               4.
            
            
               Сертификатите са ISO с размер А4 (210 х 297 mm: 8 1/3 х 11 2/3 инча) с максимален толеранс ± 2 mm (1/16 инча).
            
         
               5.
            
            
               Сертификатите се издават в един оригинал и най-малко две копия. Сертифициращите агенции могат да издават толкова допълнителни копия, колкото сметнат за добре или колкото са необходими.
            
         
               6.
            
            
               За оригинали на сертификати се използва бяла хартия от химическа дървесна каша, тежаща не по-малко от 70 g/m2. Всеки оригинал е ясно маркиран „ОРИГИНАЛ“.
            
         
               7.
            
            
               Първото копие на сертификат за произход форми О и Х е ясно маркиран „ПЪРВО КОПИЕ — за ползване от МОК Лондон“ и се отпечатва на зелена хартия.
            
         
               8.
            
            
               Всяко допълнително копие, което е с цвят, различен от зелен, се маркира „КОПИЕ — само за вътрешно ползване“ и може да съдържа такива допълнителни инструкции, считани за желателни от агенцията, която издава сертификата.
            
         
               9.
            
            
               Освен ако друго не е съгласувано между един член и изпълнителния директор, всеки член е отговорен за отпечатване на сертификата, който издава, по начина, описан в приложения 1 и 2. За осигуряване на отпечатването на всички сертификати в еднакъв стандарт, размерите за отпечатване, използвани от печатарите, са показани в приложения 1 А и 2 А.
            
         
               10.
            
            
               На първото и следващите копия на сертификатите пространството, определено за част Б на формите на сертификатите, предписани в приложения 1 и 2 може да бъде оставено празно или може да бъде използвано от въпросния член за информация, изисквана от него или от организацията за статистически или други цели.
            
         
               11.
            
            
               Сертификатите могат да се отпечатват на два езика, единият от които, освен ако друго не е договорено между член и изпълнителния директор, трябва да бъде английски. Когато повече от един език се използва, вторият език е отпечатан в курсив.
            
         Правило 3
   ПЕРИОД НА ВАЛИДНОСТ НА СЕРТИФИКАТА ЗА ПРОИЗХОД
   Сертификатите за произход форми О и Х няма да имат определен период на валидност.
   Правило 4
   МАРКИРОВКА НА ЧУВАЛИТЕ И ДРУГИТЕ КОНТЕЙНЕРИ ЗА ИЗНОС
   Всеки износ на кафе носи идентификационен знак на Международната организация за кафето, който е уникален за въпросната пратка кафе. Идентификационният знак се отпечатва в рамка на всички чували или други контейнери или се щампова на метална лента, фиксирана на чувалите или другите контейнери, и се показва в съответния сертификат за произход. Той се състои от кодовия номер на страната-членка (до три знака, определени от организацията (1), кодовия номер на производителя или износителя (до четири знака, определени от страната-членка за всеки производител или износител) и серийния номер на пратката кафе (до четири знака, дадени от производителя или износителя за всяка пратка, която той изнася, започвайки с номер 1 за първата изнесена пратка на или след 1 октомври всяка година и продължавайки последователно до 30 септември следващата година).
   ПРИМЕР:
   
               27
               (Код на страната)
            
            
               1
               (Код на износителя или производителя)
            
            
               17
               (Номер на пратката)
            
         За да се разреши механична обработка от организацията, основното е идентификационният знак при никакви обстоятелства да не се състои от повече от единайсет цифри.
   Правило 5
   ИЗНОС НА КАФЕ В СТРАНИ ЧЛЕНКИ
   
               1.
            
            
               При спазване на изключенията, описани в параграф 10 от настоящото правило, всеки износ на кафе от страна-членка до друга страна-членка, се потвърждава със сертификат за произход форма О, попълнен и издаден в съответствие с тези правила.
            
         
               2.
            
            
               Всички чували или други контейнери носят идентификационния знак на МОК в съответствие с разпоредбите на настоящото правило 4.
            
         
               3.
            
            
               Оригиналът и първото копие на всеки сертификат за произход форма О носят щемпела на митническата служба на издаващата страна-членка. Това се прилага от обслужващата митница, когато тя е удовлетворена, че износът ще се извърши.
            
         
               4.
            
            
               Оригиналът на всеки сертификат за произход форма О се дава на износителя или негов агент за съпровождащите пратката документи. Идентификационният знак на МОК и съответният номер на сертификата за произход (съставен от кода на страната, кода на пристанището и серийния номер), освен ако друго не е уговорено между страна-членка и изпълнителния директор, се включват във фактурата и/или в товарителницата.
            
         
               5.
            
            
               Първото копие на сертификата за произход форма О заедно с копие от съответната товарителница се връчва с най-сигурните и бързи средства на организацията от издаващата страна-членка по най-бързия начин и във всички случаи в срок от 21 дни от датата на товарене. Ако партида кафе е транспортирана по сухоземен път по местоназначение, вместо товарителнищата пътен лист или копие равностоен документ може да придружава първотокопие на сертификата за произход форма О, предоставено на организацията.
            
         
               6.
            
            
               Първите копия на сертификата за произход форма О и товарителниците или равностойни документи, представени на организацията съгласно разпоредбите на параграф 5 от настоящото правило, се изпращат в сигурно пакетирани партиди от не повече от 50 комплекта (2). Всеки комплект съдържа само документи, издадени за износ, направен в същия месец.
            
         
               7.
            
            
               Всяка партида сертификати и товарителници или равностойни документи се съпровожда от обобщаваща страница, включваща съответния номер на всеки документ, приложен там, и нетното количество на кафето, обхванато от всеки документ. Всяка партида документи и придружаващата страница носят сериен номер. Копие от обобщаващата страница се предоставя едновременно на организацията в отделен плик.
            
         
               8.
            
            
               Освен ако не е уговорено друго между страна-членка и изпълнителния директор, изпълнителният директор признава получаването на всяка партида документи чрез подпечатване и връщане на обобщаващата страница.
            
         
               9.
            
            
               Независимо от разпоредбите на параграфи 1 и 3 от настоящото правило, ако пристанището на товарене не е в страната на произход на кафето и страната-членка открие, че е неосъществимо издаването на попълнен сертификат за произход форма О преди износа по произход, страната-членка може да предприеме подготовка за издаването на сертификат за произход, частично или изцяло от агенция, намираща се на пристанището на товарене, и попълване на първите копия и съответните товарителници за представяне на организацията. Всякаква такава подготовка се съгласува между страната-членка и изпълнителния директор.
            
         
               10.
            
            
               Сертификати за произход форма О не трябва да се издават за:
               
                           а)
                        
                        
                           малки количества кафе за директна консумация на кораби, самолети и други международни търговски превозвачи; и
                        
                     
                           б)
                        
                        
                           мостри и пратки с максимално тегло до 60 kg сурово кафе или равностойността му, а именно:
                           
                                       i)
                                    
                                    
                                       120 kg изсушено кафе на зърна; или
                                    
                                 
                                       ii)
                                    
                                    
                                       75 kg необработено кафе; или
                                    
                                 
                                       iii)
                                    
                                    
                                       50,4 kg печено кафе; или
                                    
                                 
                                       iv)
                                    
                                    
                                       23 kg разтворимо или течно кафе.
                                    
                                 
                     
         
               11.
            
            
               Сертифициращите агенции регистрират всички сертификати за произход форма О, които те издават, за период не по-малък от четири години. Такива регистри следва да бъдат достъпни при поискване от изпълнителния директор.
            
         
               12.
            
            
               Всяка страна-членка на износа представя на изпълнителния директор всякаква информация, която той може да поиска във връзка с износ на кафе, обезпечен от сертификати за произход форма О, включваща пристанищни регистри и митнически регистри. Изпълнителният директор може да установява процедури за проверка на такава информация.
            
         Правило 6
   ОТГОВОРНОСТИ НА ИЗНОСИТЕЛИТЕ ПРИ ИЗНОС ОТ СТРАНИ ЧЛЕНКИ
   
               1.
            
            
               Отговорността за осигуряване на правилно използване на сертификатите за произход е на в страните-членки на износа.
            
         
               2.
            
            
               Всяка страна-членка на износа отговаря за изискванията износителите да търсят сътрудничество с купувачите, за да може всеки оригинал на всеки сертификат за произход форма О, обезпечаващ пратка кафе, внасяна в страна-членка, да се предоставя за митническо обслужване в страната-членка на вноса и оригиналът на всеки сертификат за произход форма О, обезпечаващ пратка кафе, местоназначението на която е променено за страна, която не е членка, да се предоставя незабавно на организацията от търговеца, продаващ кафето в страната, която не е членка, маркиран „изтеглен, местоназначението променено за… (име на страната, която не е членка)“.
            
         Правило 7
   ИЗНОС НА КАФЕ ЗА СТРАНИ, КОИТО НЕ СА ЧЛЕНКИ
   
               1.
            
            
               При спазване на изключенията, описани в параграф 10 от настоящото правило, всеки износ на кафе от някоя страна-членка в страна, която не е членка, следва да бъде обезпечен от валиден сертификат за произход форма Х, попълнен и издаден в съответствие с тези правила.
            
         
               2.
            
            
               Всички чували или други контейнери носят МОК идентификационен знак в съответствие с разпоредбите на правило 4.
            
         
               3.
            
            
               Страните-членки производителки осигуряват всички чували или други контейнери при доставки, предназначени директно или индиректно за страни, които не са членки да са ясно маркирани „СТРАНА, КОЯТО НЕ Е ЧЛЕНКА“ с курсивни червени букви.
            
         
               4.
            
            
               Оригиналът и първото копие на всеки сертификат за произход форма Х нося щемпела на митническата служба на издаващата страна. Това се прилага от митническата служба, когато тя е удовлетворена, че износът ще се извърши. Оригиналите на сертификатите за произход форма Х се изтеглят и заедно с първото копие на всеки сертификат и копие от съответната товарителница се изпращат с най-сигурните и най-бързи възможни средства на организацията от издаващата страна-членка по най-бързия начин и във всички случаи в срок от 21 дни от датата на товарене. Ако пратка кафе замине по море за своето местоназначение, вместо товарителница копие от съответния пътен лист или друг равностоен документ трябва да придружава оригинала и първото копие на сертификата за произход форма О, представен на организацията.
            
         
               5.
            
            
               Оригиналът и първите копия от сертификатите за произход форма Х и товарителницата или равностойни документи, предоставени на организацията съгласно разпоредбите на параграф 4 от настоящото правило се изпращат в сигурно пакетирани партиди от не повече от 50 комплекта (3). Всеки комплект съдържа само документи, издадени за износ, направен в същия месец.
            
         
               6.
            
            
               Всяка партида сертификати и товарителници или равностойни документи следва да бъде бъдат съпроводена от обобщаваща страница, включваща съответния номер на всеки документ, приложен там, и нетното количество на кафето, обхванато от всеки документ.Всяка партида документи и придружаващата страница носят сериен номер. Копие от обобщаващата страница се предоставя едновременно на организацията в отделен плик.
            
         
               7.
            
            
               Освен ако не е уговорено друго между страна-членка и изпълнителния директор, изпълнителният директор признава получаването на всяка партида документи чрез подпечатване и връщане на обобщаващата страница.
            
         
               8.
            
            
               Независимо от разпоредбите на параграфи 1 и 4 от настоящото правило, ако пристанището на товарене не е в страната на произход на кафето и страната-членка открие, че е несъвместимо издаването на попълнен сертификат за произход форма Х преди износа по произход, страната-членка може да предприеме подготовка за издаването на сертификат за произход форма Х частично или изцяло от агенция, намираща се на пристанището на товарене, и попълване на първите копия на сертифициране и съответните товарителници за представяне на организацията. Всякаква такава подготовка се съгласува между страната-членка и изпълнителния директор.
            
         
               9.
            
            
               Идентификационният знак на МОК и съответният номер на сертификата за произход (съставен от кода на страната, кода на пристанището и серийния номер), освен ако друго не е договорено между страната-членка и изпълнителния директор, се включва във фактурата и/или товарителницата/товарителниците.
            
         
               10.
            
            
               Сертификати за произход форма Х не трябва да се издават за:
               
                           а)
                        
                        
                           малки количества кафе за директна консумация на кораби, самолети и други международни търговски превозвачи; и
                        
                     
                           б)
                        
                        
                           мостри и пратки с максимално тегло до 60 kg сурово кафе или равностойността му, а именно:
                           
                                       i)
                                    
                                    
                                       120 kg изсушено кафе на зърна; или
                                    
                                 
                                       ii)
                                    
                                    
                                       75 kg необработено кафе; или
                                    
                                 
                                       iii)
                                    
                                    
                                       50,4 kg печено кафе; или
                                    
                                 
                                       iv)
                                    
                                    
                                       23 kg разтворимо или течно кафе.
                                    
                                 
                     
         
               11.
            
            
               Сертифициращите агенции регистрират всички сертификати за произход форма Х, които те издават за период, не по-малък от четири години. Такива регистри следва да бъдат достъпни при поискване от изпълнителния директор.
            
         
               12.
            
            
               Всяка страна-членка на износа представя на изпълнителния директор всякаква информация, която той може да поиска във връзка с износа на кафе, обезпечен от сертификати за произход форма О, включваща пристанищни регистри и митнически регистри. Изпълнителният директор може да създава процедури за проверка на такава информация.
            
         Правило 8
   ВНОС НА КАФЕ ОТ СТРАНИ ЧЛЕНКИ ИЛИ ПОСТАВЕНО ПОД МИТНИЧЕСКИ КОНТРОЛ
   
               1.
            
            
               Както е предвидено в член 2, параграф 5 от Международното споразумение за кафето от 1983 г., страните-членки на вноса, докато нямат задължението да изискват сертификатите да придружават партидите, когато не действат квотите, сътрудничат изцяло с организацията при събирането и проверката на сертификатите, свързани с доставките, получени от страните-членки на износа, за да осигурят максималната алична информация за всички членове.
            
         
               2.
            
            
               В съответствие с параграф 1 от настоящото правило, независимо дали кафе е внесено в страна-членка или е поставено под митнически контрол и оригинален сертификат за произход форма О е представен на митническата служба, тя проверява количеството внесено кафе и попълва лявата част от част Б от сертификата в съответствие с инструкциите, съдържащи се в параграф 18 от приложение 1-Б. Когато проверката на теглото е направена, митническата служба вписва нетното тегло на вноса в „Забележки“ в клетка 18 от част Б от сертификата.
            
         
               3.
            
            
               Оригиналите на сертификатите за произход, събрани в съответствие с параграфи 1 и 2 от настоящото правило, се предават на организацията с най-сигурните и най-бързи възможни средства веднага щом е възможно и във всички случаи в рамките на 30 дни от изтичане на месеца на събиране.
            
         
               4.
            
            
               Оригиналите на сертификатите за произход, предоставени на организацията съгласно разпоредбите на параграф 3 от настоящото правило, се изпращат в сигурно пакетирани партиди от не повече от 100.
            
         
               5.
            
            
               Освен ако не е уговорено друго между страна-членка и изпълнителния директор, всяка партида сертификати се съпровожда от обобщаваща страница, включваща съответния номер на приложените сертификати. Списъкът показва също нетното количество на кафето, обхванато от всеки документ. Всяка партида документи и придружаващата страница носят сериен номер. Копие от обобщаващата страница се предоставя едновременно на организацията в отделен плик.
            
         
               6.
            
            
               Освен ако не е уговорено друго между страна-членка и изпълнителния директор, изпълнителният директор признава получаването на всяка партида документи чрез подпечатване и връщане на обобщаващата страница.
            
         
               7.
            
            
               Без да се противопоставя на разпоредбите на параграфи от 1 до 6 от настоящото правило, всяка страна-членка, желаеща да сътрудничи по-нататък и да предоставя информация по отношение на кафето, внесено без представяне на сертификат форма О, се свързва с изпълнителния директор, за да създаде подходящи процедури, които да се спазват.
            
         Правило 9
   ВРЪЩАНЕ НА НЕИЗПОЛЗВАНИ ЩЕМПЕЛИ ЗА ИЗНОС НА КАФЕ
   В деня, в който квотите за суспендирани, страни-членки на износа престават да валидират сертификати за произход форма О с щемпели за износ на кафе. В рамките на 30 дни от датата на прекратяване на квотите сертифициращите агенции връщат неизползваните щемпели за износ на кафе на агента, посочен от изпълнителния директор, съхраняващ такива щемпели, и информират изпълнителния директор за стойността и наименованието на щемпелите, върнати на агента. Ако не е посочен агент, сертифициращата агенция връща неизползваните щемпели пряко на изпълнителния директор. В рамките на 45 дни от датата на суспендиране на квотите агентът предоставя на изпълнителния директор окончателна сметка за щемпелите, получени и издадени по време на една кафеена година. Агентът задържа всички неизползвани щемпели, очаквайки получаването на инструкции от изпълнителния директор за разпореждане с тях.
   Правило 10
   ВРЪЩАНЕ НА НЕЗПОЛЗВАНИ ЩЕМПЕЛИ ЗА ТРАНЗИТ НА КАФЕ (Т и NT)
   В рамките на 30 дни от датата на суспендиране на квотите сертифициращите агенции връщат всички неизползвани щемпели за транзит (T и NT) на агента, определен да получава такива щемпели. В рамките на 45 дни от датата на суспендиране на квотите агентът докладва на изпълнителния директор за щемпелите за транзит (T и NT), получени и издадени по време на кафеената година. Агентът запазва всички неизползвани щемпели за транзит (T и NT), очаквайки получаването на инструкции от изпълнителния директор за разпореждане с тях.
   Правило 11
   ПРИЛАГАНЕ И СУСПЕНДИРАНЕ
   Докато другаде не е определено или по друг начин разграничено от резолюция на Международния съвет по кафето, тези правила се прилагат от датата, когато квотите са суспендирани и спират да се прилагат от датата, когато квотите се въвеждат отново. След това, докато Съветът не реши друго, те се прилагат отново от датата, на която квотите са суспендирани и спират да се прилагат от датата, когато квотите се въвеждат отново.
   Правило 12
   ПРЕХОДНИ РАЗПОРЕДБИ
   
               1.
            
            
               Когато квотите са суспендирани, страната-членка на вноса продължава да събира и заверява всички сертификати, издадени в съответствие с правилата за прилагането на система от сертификати за произход, когато квотите са в действие, за обезпечаване износ на кафе преди датата на суспендирането им.
            
         
               2.
            
            
               Сертификатите, събрани съгласно разпоредбите на параграф 1 от настоящото правило, се третират по начина, описан в правило 8.
            
         Правило 13
   ПРИЛАГАНЕ
   Изпълнителният директор носи отговорността за предприемане на такова действие, което той намери за необходимо за осигуряване ефективното прилагане на мерките, свързани със сертификатите за произход, осигурени в споразумението и в настоящите правила.
   Правило 14
   ИЗМЕНЕНИЯ
   Изпълнителното тяло ревизира настоящите правила и може да прави такива изменения в тях, каквито намери за необходими.
   Правило 15
   СПАЗВАНЕ НА ПРАВИЛАТА
   Ако след влизането в сила на настоящите правила страна-членка на износа издава сертификати за произход форма О, претендиращи да обезпечат износ в страни-членки на вноса и е определено, че сертификатите обезпечават кафе, непроизведено от страната-членка, Съветът може да намали съответното количество от първата годишна квота, определена за тази страна-членка.
   
      (1)  Виж приложение 3
   
      (2)  Един комплект се състои от първото копие на сертификат за произход форма О и копие от съответната товарителница или равностоен документ или оригинала и първото копие на сертификат за произход форма Х и копие от съответната товарителница или равностоен документ.
   
      (3)  Един комплект се състои от първото копие на сертификат за произход форма Х и копие от съответната товарителница или равностоен документ или първото копие на сертификат за произход форма О и копие от съответната товарителница или равностоен документ.